41 158 nafar malakali nomzod davlat fuqarolik xizmatiga ochiq tanlov tizimi orqali qabul qilindi. Bu haqda Davlat xizmatini rivojlantirish agentligi ma’lumot berdi. Foto: Kun.uz Qayd etilishicha, davlat fuqarolik xizmatchilari vakant lavozimlari yagona ochiq portali — vacancy.argos.uz platformasiga respublikaning 70 dan ortiq vazirlik va idoralari, barcha tuman (shahar) hokimliklari ulangan. Bugunga qadar mavjud vakant lavozimlar bo‘yicha jami 100 mingga yaqin tanlov e’lon qilinib, ushbu lavozimlarga jami 1 157 338 nafar nomzod hujjat topshirgan. Tanlov g‘oliblarining 14 563 nafarini 30 yoshgacha bo‘lganlar, 14 341 nafarini ayollar, 6 603 nafarini davlat fuqarolik xizmatiga birinchi marotaba qabul qilinganlar tashkil etadi.